cyanic-selkie/wikianc huggingface dataset:
اشوک کے کتبے
تعارف
اشوک کے زمانے کی سب سے دلچسپ یادگار اس کے کتبے ہیں۔ یہ تعداد میں تیس سے کچھ زیادہ ہیں اور چٹانوں، بڑے بڑے پتھر، غاروں کی کی دیواریں اور ستونوں پر کندہ ہیں۔ یہی کتبے اس زمانے کی تاریخ کے بہترین اور معتبر اسناد ہیں۔ ان میں سے زیادہ اہم کتبے وہ ہیں جن سے اس کی حکومت کے نظم و نسق اور اس کے فلسفہ اخلاق کا تفصیلی پتہ چلتا ہے اور اس کی شخصیت اور عادات و خصائل پر بھی بہت کچھ روشنی ڈالتے ہیں۔ مختصر کتبات میں نذرانوں کی عبارتیں، یادگار کے طور پر مختصر بیانات اور دوسری باتیں ملتی ہیں۔ مگر بہر حال سب سے مختصر کتبوں کو بھی خاص اہمیت حاصل ہے۔ یہ کتبے تقریباً تمام ہندوستان میں یعنی کوہستان ہمالیہ سے لے کر میسور تک اور خلیج بنگالہ سے لے کر بحیرہ عرب تک پھیلے ہوئے ہیں۔
تمام کتبے مختلف قسم کی پراکرت زبان میں لکھے ہوئے ہیں۔ یعنی مقامی زبانوں میں جن کا تعلق ایک طرف تو علمی سنسکرت زبان سے تھا اور دوسری طرف لنکا کے بدھ مذہب کی پالی زبان سے تھا۔ مگر خالصاً ان دونوں میں سے کوئی بھی نہیں ہے۔ اس لیے بظاہر ان کا مقصد اور ان کی اصل غاءت یہ ہے کہ عوام اس کو پڑھیں اور سمجھیں۔ ان کے وجود ہی سے یہ بات ثابت ہوتی ہے کہ اس زمانے میں لکھنے پڑھنے کا علم عام تھا۔ یہ کتبے بالتخصیص عوام کی تعلیم کے لیے شایع کیے گئے تھے۔ یہ شاہراہوں پر یا جاترے کے ایسے مقامات پر جہاں لوگوں کی آمد و رفت زیادہ ہو اور جہاں ان کی اشاعت آسانی سے ہو سکے کندہ کرائے گئے ہیں۔
چودہ سنگین فرامین کے دو نسخے جو ہندوستان کی شمال مغربی سرحد کے قریب کے مقامات پر کندہ ہیں۔ اس زبان کے الفاظ میں لکھے ہیں جو اس وقت وہاں مقامی طور پر راءج تھے اور جن کو آج کل علما کروشتھی کہتے ہیں۔ یہ حروف قدیم آرامی حروف سے ماخوذ ہیں اور داہنی جانب سے بائیں جانب لکھے جاتے ہیں۔ انہوں نے پنجاب کے علاقہ میں چوتھی یا پانچویں صدی قبل عیسوی میں رواج پایا۔ ان کے علاوہ تمام کتبے براہمی حروف کی کسی نہ کسی شکل میں کندہ ہیں۔ یہی وہ حروف ہیں جن سے موجودہ دیو ناگری حروف اور مغربی اور شمالی ہند کی زمانہ حال کی طرز تحریر ماخوذ ہیں۔ یہ بائیں سے دائیں جانب کو لکھے اور پڑھے جاتے ہیں۔
کتبات کی اقسام
یہ تمام کتبے آٹھ قسموں میں تقسیم کیے جاسکتے ہیں اور ان کو اس طرح ترتیب دیا جا سکتا ہے۔
1 چھوٹا سنگی فرمان اس نمبر 1 کے چھ مختلف نسخے پائے گئے ہیں اور وہ تقریباً سب کے سب چودہ سنگین فرمانوں سے قبل ہی کے زمانے 275 ق م کے ہیں۔ نمبر 2 غالباً اس سے ذرا بعد کا ہے۔
2 بھابرو کا فرمان۔ یہ بھی تقریباً اس سن کا ہے، جس کا سنگی فرمان نمبر ا ہے۔
3 چودہ سنگی فرمان : جس کے سات نسخے ملتے ہیں اور اس کی حکومت کے تیرہویں یا چودہویں سے ان کی تاریخ شروع ہوتی ہے۔ یعنی 257 ق م یا 256 ق م سے۔
4 کلنگ ملک کے دو فرامین : جو غالباً 252 ق م میں نافذ ہوئے اور ان کا تعلق صرف جدید مفقوحہ ملک ہی سے تھا۔
5 : گیا کے قریب برابر کے مقام پر تین نذرانے کے غار کے کتبات جو 257 ق م اور250 ق م میں لکھے گئے۔
6 : ترائی کے علاقے کے دو ستونی کتبے 249 ق م میں۔
7 : سات ستونی فرمان۔ یہ چھ مختلف صورتوں میں پائے جاتے ہیں اور 234 ق م، 242 ق م میں شاءع ہوئے
8 : چھوٹے ستونی فرمان تقریباً 240 ق م میں یا اس کے بعد کندہ کرائے گئے۔
ہیکری ہل ٹاؤن شپ، وین کاؤنٹی، الینوائے
ہیکری ہل ٹاؤن شپ، وین کاؤنٹی، الینوائے ریاستہائے متحدہ امریکا کا ایک ٹاؤن شپ جو وین کاؤنٹی، الینوائے میں واقع ہے۔
تفصیلات
ہیکری ہل ٹاؤن شپ، وین کاؤنٹی، الینوائے کی مجموعی آبادی 138.08 میٹر سطح سمندر سے بلندی پر واقع ہے۔
حوالہ جات
زمرہ:الینوائے کے ٹاؤن شپ زمرہ:وین کاؤنٹی، الینوائے میں ٹاؤن شپ
اشوک کے کتبے
کتبات کی اقسام
چھوٹے چٹانی فرامین
اشوک کے کتبوں میں سب سے زیادہ مشکل کا پہلے چھوٹے سنگی فرمان کو سمجھنے ہوا۔ فرمان نمبر2 میں محض قانون یا دھرم کا خلاصہ دیا گیا ہے۔
بھابرو کے فرمان کی خاص اہمیت بدھ مت کے مذہبی قانون کی تاریخ سے وابستہ ہے، کیوں کہ اس میں ان کی مذہبی کتابوں کی سات عبارتیں ایسی منقول ہیں جن کی طرف راجا نے خاص طور پر اپنی رعایا کو توجہ دلانا چاہتا تھا۔ ان عبارتوں کا اب پتہ لگا لیا گیا ہے۔ ممکن ہے جب اس نے اس فرمان کی تیاری کا حکم دیا ہو تو اشوک خود بیرات کے مقام پر کسی خانقاے میں مقیم ہو۔
چودہ چٹانی فرمان
ان چودہ فرامین میں اشوک نے اپنے اصول سلطنت اور فلسفہ اخلاق کی تشریح کی ہے اور ان میں سے ہر ایک فرمان صرف ایک ہی مضمون کے لیے مخصوص ہے۔ مختلف نسخوں میں بہت کچھ اختلاف ہے اور بعض میں سب کے سب چودہ فرامین میں بھی شامل ہیں۔ مگر بہرحال یہ سلسلہ مع اس کے تمام اختلافات کے دور دراز سرحدی صوبے تک ہی محدود ہے جو صوبوں کے زیر حکومت تھے۔ غالباً راجا کا خیال تھا کہ مرکزی صوبوں میں جو اس کی ذاتی طور پر زیر نگرانی تھے۔ یہ ضروری نہیں کہ اس کی تعلیمات کو پتھروں پر کندہ کریا جائے۔ کیوں کہ ان کے علاوہ اور بھی ایسی صورتیں موجود تھیں۔ جن سے کہ ان کی اشاعت کی جاسکتی تھی۔ مگر کچھ سال بعد اس نے اپنے قانون کو ان مرکزی صوبوں میں بھی پتھروں کے ستونوں پر کندہ کراکے بقاء
دائمی بخش دی۔
کلنگ کے فرامین
یہ فرمان دراصل ان ہی چودہ سنگی فرامین کے سلسلے کا ایک خاص ضمیہ ہیں اور ان کی اصل غایت یہ تھی کہ اصول کو قائم کر دیا جائے، جن کی رو سے کہ نو مفقوحہ علاقے اور ان نیم وحشی اقوام پر حکومت کی جاسکے جو اس کی سرحد پر آباد تھے۔ ان کو بعض باقیدہ فرامین کی جگہ قائم کیا گیا ہے ( نمبر 11 ، 12 ، 13 ) اور ان فرامین کو کلنگ کے فرامین سے یہ سمجھ کر محذوف کر دیا گیا ہے کہ وہ مقامی حالات کے موافق نہیں۔
غار کے فرامین
ضلع گیا میں برابر کے مقام کے غار کے تینوں کتبے درحقیقت نہایت ہی مختصر نذرانے کی عبارتیں ہیں۔ ان خانقاءوں کو اجیوک فرقے کے سنیاسی لوگوں کو دیے جانے کے وقت لکھی گئی تھیں، اس فرقے کے لوگ عام طور پر ننگے پھرا کرتے تھے اور ریاضت ہائے شاقہ کی وجہ سے مشہور تھے۔ عبارتیں خاص طور پر اس وجہ سے زیاہ اہم ہیں کہ ان سے یہ معلوم ہوتا ہے کہ اشوک نے اکثر اعلان کیا تھا کہ وہ تمام مذاہب کو ایک نظر سے دیکھتا ہے تو اس نے کرکے دیکھایا۔ چونکہ اجیوک فرقہ کے لوگ قضاء و قدر کے قائل تھے اور بدھ مذہب کے ساتھ ان کا یا تو بالکل تعلق تھا ہی نہیں اور اگر تھا تو برائے نام۔
ترائی کے ستونی کتبے
ترائی کے علاقے کے دو ستونی کتبے اگرچہ نہایت ہی مختصر ہیں البتہ بعض وجوہ سے بہت دلچسپ ہیں۔ ایک وجہ تو یہ ہے کہ ان سے ادبی راویت کی صحت کا ثبوت ملتا ہے کہ اشوک واقعی جاترا کے لیے بدھ مت کی ارض مقدس کے مذہبی مقامات پر خود گیا تھا۔ رُمنڈئی یا پدرایا کتبے کی جو اس وقت بالکل صحیح سالم موجود ہے۔ اس کی اہمیت یہ ہے کہ کسی بلاشبہ و شک کے اس باغ کے اصلی اور صحیح موقعے کا پتہ چل جاتا ہے کہ جہاں منقول ہے کہ گوتم بدھ پیدا ہوا تھا۔ اس کے ساتھ ہی کے کتبے سے جو نلگیو کے مقام پر اس سے کم محفوظ حالت میں ملا ہے۔ اس سے یہ دلچسپ بات معلوم ہوئی ہے کہ راجا اشوک صرف گوتم بدھ ہی کو اپنا مذہبی پیشواہ سمجھتا تھا بلکہ اس کے پیشرو یعنی پہلے بدھ بھی شامل تھے۔
ستونی فرامین
سات ستونی فرامین 242 ق م میں یا اس کے قریب قریب اپنی کامل صورت میں اس وقت نافذ کیے گئے جب کہ اشوک تیس سال حکومت کرچکا تھا اور اپنی زندگی کے آخری دن گزار رہا تھا۔ ان فرامین کو چودہ سنگی فرامین کو سامنے رکھ کر غور کرنا چاہیے۔ ان میں ان سنگی فرامین کا حوالہ دیا گیا ہے اور ان ساتوں کو ایک قسم کا ضمیہ تصور کرنا چاہیے۔ وہ اصول جن کو شروع کے فرامین میں شاءع کیا تھا، اب آخر زمانے میں ان کا اعادہ کیا گیا ہے اور ان پر زور دیا گیا ہے اور اہنسا کے متعلق قوانین کو باقیدہ طور پر شاءع کیا گیا ہے۔ اس سلسلے میں آخر میں ستونی فرمان نمبر 7 ہے جو سب سے زیادہ قابل قدر ہے۔ یہ صرف ایک ہی یاد گار میں محفوظ ہے اور اس میں سلسلہ وار ان تمام باتوں کا ذکر ہے جو راجا نے پرہیز گاری کو اپنی سلطنت رواج دینے کے لیے کی ہیں۔
چھوٹے ستونی کتبات
میں سارناتھ کے فرمان سے معلوم ہونے سے قبل ان چھوٹے ستونی فرمان کتبات کی اصل تاریخی اہمیت کا اندازہ نہیں ہو سکا تھا۔ مگر اس کے بعد یہ معلوم ہوا کہ سانجی اور کوسمبی کے فرامین جو ایک مدت سے دینا کے سامنے تھے۔ سارناتھ کے بہتر اور محفوظ کتبے باختلاف عبارت نقل ہیں اور کیوں کہ ان تینوں فرمانوں میں مذہبی تفرقہ اندازی کی سزاؤں کا ذکر کیا ہے۔ اس لیے یہ فرض کرلینا قرین قیاس ہے کہ ان میں کونسل کے فیصلے درج ہیں جو اختلافات و تفرقات کو مٹانے کے لیے منعقد کی گئی تھی۔ بلکہ اس فرمان محکمہ خیرات کے متعلق ہے۔
کتبات اور روایات کی شہادت کا تعلق
وہ تمام ملخص جو ان کتبات کا درج کیا ہے ان سے ان کتبات کی اہمیت کا اندازہ ہو سکتا ہے جو اشوک نے 257 ق م اور 232 ق م کے مابین نافذ کیے تھے۔ کیوں کہ یہی وہ چیز ہیں جن کی بنا پر اشوک کی عظیم انشان عہد حکومت کی داستان لکھی جاسکتی ہے۔ مگر ان کے علاوہ ادبی روایتوں کی اہمیت کو نظر انداز نہیں کیا جاسکتا ہے۔ کیوں کہ یہ اصلی نہیں تو کم از کم اس سے کم درجہ کی شہادتیں ضرور ہیں بہم پہنچاتی ہیں اور اسی وجہ سے راجا اشوک کے عہد کے طور پر چند کلمات لابدی اور ضروری ہیں۔
ماخذ
قدیم تاریخ ہند۔ ویسنٹ اے اسمتھ
حوالہ جات
زمرہ:اشوک کی لاٹیں زمرہ:اشوک کی یادگاریں زمرہ:بدھی متون زمرہ:بھارت میں بہبود و حقوق برائے حیوانات زمرہ:قدیم کتبے زمرہ:موریہ سلطنت زمرہ:جانوروں کے حقوق زمرہ:Short description is different from Wikidata
کریتو ماروتو
کریتو ماروتو قبرص  کا ایک گاؤں و کمیونل کونسل  جو ضلع پافوس میں واقع ہے۔
تفصیلات
کریتو ماروتو کی مجموعی آبادی 61 افراد پر مشتمل ہے اور 547 میٹر سطح سمندر سے بلندی پر واقع ہے۔
حوالہ جات
زمرہ:ضلع پافوس کے آباد مقامات زمرہ:Short description is different from Wikidata
المقتدر
المقتدر اللہ تعالیٰ کے صفاتی ناموں میں سے ایک نام ہے۔
احمد ابن ابی داؤد
ابو عبد اللہ احمد ابن ابی داؤد الايادی ( عربی: أبو عبد الله أحمد بن أبي دؤاد الإيادي ) (ولادت: 776/7ء – وفات: جون 854ء) نویں صدی کے وسط میں قاضی تھا۔ معتزلہ کا حامی، انہوں نے کے چیف جج کے طور پر مقرر کیا گیا تھا عباسی خلافت 833 میں اور معتصم باللہ اور الواثق باللہ کے خلافت کے دوران انتہائی بااثر بن گیا۔ بطور قاضی القضاۃ اپنے دور میں اس نے معتزلہ کو ریاست کے سرکاری نظریے کی حیثیت سے برقرار رکھنے کی کوشش کی اور پھر اس نے عہدیداروں اور علمائے کرام کے درمیان معتزلی عقائد کی تعمیل کو یقینی بنانے کے لیے عقیدہ خلق قرآن پر مقدمہ چلانے میں اہم کردار ادا کیا۔
المقتدر
حوالہ جات
زمرہ:اسماء الحسنی زمرہ:اللہ
موسینجو
موسینجو ( فرانسیسی: Mossendjo) جمہوریہ کانگو کا ایک شہر جو نیاری محکمہ میں واقع ہے۔
تفصیلات
موسینجو کا رقبہ 5 مربع کیلومیٹر ہے اور اس کی مجموعی آبادی 13,238 افراد پر مشتمل ہے اور 529 میٹر سطح سمندر سے بلندی پر واقع ہے۔
حوالہ جات
زمرہ:جمہوریہ کانگو کے آباد مقامات زمرہ:نیاری محکمہ زمرہ:ویکی ڈیٹا سے مطابقت رکھنے والی مختصر تفصیل
بیٹی ڈیوس
روتھ الزبتھ "بیٹی" ڈیوس (Ruth Elizabeth "Bette" Davis) فلم، ٹی وی اور تھیٹر کی ایک امریکی اداکارہ تھی۔ بیٹی ڈیوس کو ہالی ووڈ کی تاریخ کی عظیم ترین اداکاراؤں میں سے ایک سمجھا جاتا ہے۔
بیرونی روابط
زمرہ:1908ء کی پیدائشیں زمرہ:1989ء کی وفیات زمرہ:امریکی اسٹیج اداکارائیں زمرہ:امریکی پروٹسٹنٹ زمرہ:امریکی ریڈیو اداکارائیں زمرہ:امریکی فلمی اداکارائیں زمرہ:امریکی مصنفات زمرہ:امریکی یاداشت نگار زمرہ:امریکی ٹیلی ویژن اداکارائیں زمرہ:اموات بسبب سرطان پستان زمرہ:بیسویں صدی کی امریکی اداکارائیں زمرہ:بیسویں صدی کی امریکی مصنفات زمرہ:بیسویں صدی کی مصنفات زمرہ:فرانس میں سرطان سے اموات زمرہ:لوویل، میساچوسٹس کے اداکار زمرہ:میساچوسٹس کی اداکارائیں زمرہ:میساچوسٹس کے ڈیموکریٹس زمرہ:کیلیفورنیا کے ڈیموکریٹس زمرہ:اکیڈمی ایوارڈز اعزاز یافتگان برائے بہترین اداکارہ زمرہ:ایم جی ایم ریکارڈز کے فنکار زمرہ:امریکی ایپسکوپیلین زمرہ:امریکی خواتین یاداشت نگار
جفرسن ویل، انڈیانا
جفرسن ویل، انڈیانا ریاستہائے متحدہ امریکا کا ایک شہر جو انڈیانا میں واقع ہے۔
تفصیلات
جفرسن ویل، انڈیانا کا رقبہ 88.97 مربع کیلومیٹر ہے اور اس کی مجموعی آبادی 44,953 افراد پر مشتمل ہے اور 136 میٹر سطح دریا سے بلندی پر واقع ہے۔
حوالہ جات
زمرہ:انڈیانا کے شہر زمرہ:انڈیانا میں کاؤنٹی نشستیں زمرہ:کلارک کاؤنٹی، انڈیانا میں شہر زمرہ:کلارک کاؤنٹی، انڈیانا میں نقل و حمل عمارات و ساخات زمرہ:کامنز زمرہ جس کا ربط ویکی ڈیٹا پر ہے زمرہ:چھوٹے پیغام خانوں کا استعمال کرنے والے مضامین
پیری گلز ڈی جینز
پیری گلز ڈی جینز فرانس کے نامور طبیعیات دان تھے۔ انہوں نے سنہ 1991 میں نوبل انعام برائے طبیعیات جیتا تھا جس کی وجہ مادّے بالخصوص لیکویڈ کرسٹل (liquid crystals) اور اس کے پولی مر (polymer) کو پڑھنے کے لیے ایک سادہ طریقے کو ایجاد کرنا تھا۔
حوالہ جات
زمرہ:1932ء کی پیدائشیں زمرہ:2007ء کی وفیات زمرہ:پیرس کی شخصیات زمرہ:ریاستہائے متحدہ کی قومی اکادمی برائے سائنس کے ارکان زمرہ:فرانسیسی اکادمی برائے علوم کے ارکان زمرہ:فرانسیسی نوبل انعام یافتہ زمرہ:فرانسیسی طبیعیات دان زمرہ:نوبل انعام برائے طبیعیات وصول کنندہ زمرہ:وولف انعام برائے طبیعیات وصول کنندگان زمرہ:رائل سوسائٹی کے غیر ملکی ارکان زمرہ:کامنز زمرہ جس کا ربط ویکی ڈیٹا پر ہے
عبداللہ بن ابی امیہ
حضرت عبد اللہ ؓبن ابی امیہ صحابی رسول تھے۔عبد اللہ ؓ رسول اللہ ﷺکے پھوپھیرے بھائی تھے۔
نام ونسب
عبد اللہ نام،باپ کا نام حذیفہ تھا، نسب نامہ یہ ہے، عبد اللہ بن ابی امیہ (حذیفہ) ابن مغیرہ بن عبد اللہ بن عمرو بن مخزوم مخزومی، ماں کا نام عاتکہ تھا، عاتکہ عبدالمطلب کی لڑکی تھیں، اس رشتہ سے عبد اللہ رسول اللہ ﷺکے پھوپھیرے بھائی ہوئے، اس کے علاوہ ام المومنین حضرت ام سلمہؓ کے ماں جائے بھائی تھے،غرض عبد اللہ کو رسول اللہ ﷺکے ساتھ متعدد قرابتوں کا شرف حاصل تھا۔
اسلام سے پہلے
عبد اللہ کا گھرانہ زمانۂ جاہلیت میں بہت معزز مانا جاتا تھا، ان کے والد ابو امیہ قریش کے مقتدر رئیس تھے،فیاضی اورسیر چشمی ان کا خاندانی شعار تھا، سفر میں اپنے تمام ہمراہیوں کے اخراجات کا بار خود اٹھا تے تھے، اسی لیے "زادالراکب"مسافر کا توشہ ان کا لقب ہو گیا تھا آنحضرتﷺ نے جب اسلام کی دعوت دی تو سب سے زیادہ مخالفت روسائے قریش کی جانب سے ہوئی،ابو امیہ بھی روسائے قریش میں تھے،اس لیے وہ اور ان کے لڑکے عبد اللہ نے بھی آنحضرتﷺ کی بڑی مخالفت کی ،عبد اللہ رسول اکرمﷺ اورمسلمانوں سے سخت عنادر کھتے تھے، کان عبد اللہ بن ابی امید شدیدا علی المسلمین مخالفا مبغضا وکان شدید العداوۃ لرسول اللہ ﷺ آنحضرتﷺ نے جب اپنے چچا ابو طالب کی وفات کے وقت ان سے کلمہ شہادت پڑہنے کی درخواست کی تو عبد اللہ ہی نے یہ کہہ کر روکا کہ کیا آخر وقت عبدالمطلب کی ملت سے پھر جاؤ گے۔ آنحضرتﷺ سے بطور استہزاء اوراستحالہ کہا کرتے تھے کہ میں اس وقت تک تمہارے اوپر ایمان نہیں لاسکتا ،جب تک تمہارے لیے زمین سے کوئی چشمہ نہ پھوٹے یا تمہارے لیے کوئی زرنگار محل نہ تیار ہوجائے سعید روایت کرتے ہیں کہ کلام اللہ کی یہ آیت: لَنْ نُؤْمِنَ لَكَ حَتَّى تَفْجُرَ لَنَا مِنَ الْأَرْضِ يَنْبُوعًا ہم اس وقت تک ہر گز تمہارے اوپر ایمان نہیں لاسکتے، جب تک ہمارے لیے زمین سے کوئی چشمہ نہ پھوٹے۔ عبد اللہ ہی کے بارہ میں نازل ہوئی تھی۔
اسلام
لیکن بالآخر اسلام کی قوتِ تاثیر نے انہیں بھی کھینچ لیا،یا وہ بغض وعناد تھا کہ رسول اللہ ﷺ کی تعلیمات کا مضحکمہ اڑایا کرتے تھے،یا فتحِ مکہ سے کچھ دنوں پہلے خود بخود بلا کسی تحریک کے آستانِ نبوی کی طرف چلے،مکہ اور مدینہ کے درمیان مقام ثنیۃ العقاب میں آنحضرتﷺ سے ملاقات ہوئی، عبداللہ کے جرائم ان کی نگاہوں کے سامنے تھے،اس لیے بلا وسیلہ سامنے جانے کی ہمت نہ ہوتی تھی، اپنی بہن حضرت ام سلمہؓ کو درمیان میں ڈال کر باریابی کی اجازت چاہی ،ان کی فردعصیاں کا ایک ایک جرم آنحضرتﷺ کی نگاہوں کے سامنے آگیا،اس لیے آپ نے ملنے سے انکار کردیا،حضرت ام سلمہؓ نے سفارش کی کہ کچھ بھی ہو بہر حال وہ آپ کے پھوپھی زاد بھائی اور سسرالی عزیز بھی ہیں،فرمایا انہوں نے مکہ میں میرے لیے کیا اٹھا رکھا،اس مایوس کن جواب کے بعد عبداللہ نے عالمِ ناامیدی میں کہا اگر عفو در گذر کا دروازہ قطعی بند ہوچکا ہے، تو دربدر پھر کر بھوک اورپیاس سے تڑپ تڑپ کر جان دیدینگے، آنحضرتﷺ کو اس عزم کی خبر ہوئی تو رحم وکرم کی موجوں نے غیظ و غضب کی گرمی کو ٹھنڈا کردیا اور عبداللہ کو باریابی کی اجازت مل گئی اور وہ خلعتِ اسلام سے سرفراز ہوگئے۔
غزوات وشہادت
== قبول اسلام کے بعد تلافیِ مافات کے لیے جہاد فی سبیل اللہ کے میدان میں قدم رکھا اور فتح مکہ حنین اور طائف میں مجاہدانہ شریک ہوئے، غزوۂ طائف میں داد شجاعت دیتے ہوئے ایک تیر لگا ،یہ تیر تیر قضا ثابت ہوا، اورعبداللہ شہادت سے سرفراز ہو گئے۔ ==
پکینز کاؤنٹی، جنوبی کیرولائنا
پکینز کاؤنٹی، جنوبی کیرولائنا ریاستہائے متحدہ امریکا کا ایک کاؤنٹی جو جنوبی کیرولائنا میں واقع ہے۔
حوالہ جات
زمرہ:پکینز کاؤنٹی، جنوبی کیرولائنا زمرہ:ایپلاچا کی کاؤنٹیاں زمرہ:جنوبی کیرولائنا کاؤنٹیاں زمرہ:جنوبی کیرولائنا میں 1826ء کی تاسیسات زمرہ:1826ء میں آباد ہونے والے مقامات زمرہ:ویکی ڈیٹا سے مطابقت رکھنے والی مختصر تفصیل زمرہ:Short description is different from Wikidata
غم
تصغیر|ایک [[بوسنیائی خاندان غم کے عالم میں]]
حوالہ جات
زمرہ:غم زمرہ:جذبات زمرہ:ذاتی زندگی زمرہ:غیرموجود آئی ایس بی این کے ساتھ صفحات
اوواجک، تونجیلی
اوواجک، تونجیلی ترکی کا ایک شہر جو صوبہ تونجیلی میں واقع ہے۔
حوالہ جات
زمرہ:اضلاع تونجیلی صوبہ زمرہ:ترک کردستان زمرہ:ترکیہ کے شہر زمرہ:تونجیلی صوبہ کے آباد مقامات زمرہ:Short description is different from Wikidata
ابن ابی الدنیا
حافظ ابوبکر بن ابی الدنیا ابن ابی الدنیا سے معروف عبد اللہ بن محمد بن عبید بن سفیان القرشی الاموی بغدادی ہیں۔
ولادت
ابن ابی الدنیا 208ھ/ 823ء میں بغداد میں پیدا ہوئے۔
اساتذہ
ان کے مشائخ میں احمد دورقی، علی بن جعد جوہری، زُہیر بن حرب، ابوعبید قاسم بن سلام، داود بن رشید خورازمی، محمد بن سعد کاتبِ واقدی، امام بخاری اور امام ابوداود وغیرہ ہیں جن سے فنِ حدیث کی تعلیم پائی،
تلامذہ
ان سے امام ابن ماجہ کو تلمذ حاصل ہے۔ چنانچہ انھوں نے اپنی ’’تفسیر‘‘ میں ان سے روایتیں کی ہیں، لیکن ’’سنن‘‘ میں کوئی حدیث ان کی روایت سے منقول نہیں ہے۔
سیرت وخصائص
شیخ الوقت، امام الائمہ، فقیہ العصر، شیخ الحدیث، حافظ الحدیث ابو بکر عبد اللہ بن محمد المعروف ابنِ ابی الدنیا مشہور حفاظِ احادیث میں سے تھے۔ابن ابی الدنیا شہزادگانِ خلفائے عباسیہ کے اَتالیق رہے۔خلیفہ معتضد باللہ کی تربیت بھی ان ہی کی اَتالیقی میں ہوئی۔ حافظ ذہبی نے "تذکرۃ الحفاظ" میں ان کا ترجمہ ان لفظوں میں شروع کیا ہے: ابن أبي الدنیا المحدث العالم الصدوق۔یعنی : ابنِ ابی الدنیا محدث، عالم اور سچے راویوں سے ہیں۔اورحافظ جمال الدین مزّی کے "تہذیب الکمال" میں یہ الفاظ ہیں: أبو بکر بن أبي الدنیا البغدادي الحافظ صاحب التصانیف المشہورۃ ومؤدب أولاد الخلفاء۔یعنی: ابنِ ابی الدنیااحادیث کے حافظ، کتبِ مشہورہ کے مصنف اور خلفاء کے اولاد کی تربیت فرماتے تھے۔ ابنِ ابی حاتم کا بیان ہے کہ میں نے اپنے والد کی معیت میں ان سے حدیثیں لکھی ہیں اور والد نے ان کو صدوق کہا ہے۔ آپ ایسی صلاحیت کے حامل شخص تھے ایک بندے کو آپ جب چاہیں رولادیں اور جب چاہیں ہنسا دیں۔ اسی ادا سے متاثر ہوکر خلیفہ نے آپ کو اپنی بیٹوں کی تربیت کے لیے رکھا۔
تصنیفات
یہ بڑے مشہور مصنف ہوئے ہیں۔ 164 تصنیفات ہیں دنیوی عروج بھی خوب پایا۔
علمی مقام
ابن ابی الدنیا شہزادگانِ خلفائے عباسیہ کے اَتالیق رہے۔ خلیفہ معتضد باللہ کی تربیت بھی ان ہی کی اَتالیقی میں ہوئی۔ حافظ ذہبی نے ’’تذکرۃ الحفاظ‘‘ میں ان کا ترجمہ ان لفظوں میں شروع کیا ہے : اِبْنُ أَبِي الدُّنْیَا اَلْمُحَدِّثُ الْعَالِمُ الصَّدُوْقُ۔ اورحافظ جمال الدین مزّی کے ’’تہذیب الکمال‘‘ میں یہ الفاظ ہیں : أَبُوْ بَکْرِ بْنُ أَبِي الدُّنْیَا الْبَغْدَادِيُّ الْحَافِظُ صَاحِبُ التَّصَانِیْفِ الْمَشْہُوْرَۃِ وَمُؤَدِّبُ أَوْلَادِ الْخُلَفَائِ۔ ابنِ ابی حاتم کا بیان ہے کہ میں نے اپنے والد کی معیت میں ان سے حدیثیں لکھی ہیں اور والد نے ان کو صدوق کہا ہے۔
وفات
ابن ابی الدنیا نے 281ھ بمطابق 894ء کو بغداد میں وفات پائی۔
حوالہ جات
زمرہ:823ء کی پیدائشیں زمرہ:894ء کی وفیات زمرہ:بغداد کی شخصیات زمرہ:قلیل درون ویکی روابط کے حامل تمام مضامین زمرہ:محدثین زمرہ:نویں صدی کی عباسی شخصیات زمرہ:Short description is different from Wikidata
کپتان (ایسوسی ایشن فٹ بال)
تصغیر|[[لیونل میسی بطور کپتان بازو بند پہنے ہوئے]]
حوالہ جات
زمرہ:ایسوسی ایشن فٹ بال اصطلاحیات زمرہ:مناصب اقتدار
المقدم
المقدم اللہ تعالیٰ کے صفاتی ناموں میں سے ایک نام ہے۔
حوالہ جات
زمرہ:اسماء الحسنی زمرہ:اللہ
آڈری ورڈیمین
آڈری ورڈیمین آسلینڈر (1جنوری1911-20 مئی 1960) ایک امریکی خاتون شاعر تھی۔ وہ اپنے مجموعہ روشن گھات لگانا کے لیے محض 24 سال کی عمر میں شاعری کے لیے پلٹزر پرائز کی سب سے کم عمر فاتح قرار دی گئی تھیں۔
آڈری ورڈیمین سیئٹل، واشنگٹن میں پیدا ہوئی تھیں۔ اکثر وہ کہا کرتی تھیں کہ وہ پرسی بائیس شیلی کی پڑپوتی ہیں، لیکن شیلی کا کوئی نسب اس کے خاندان سے منسلک ہونے کی تصدیق نہیں ہوئی تھی ایک اور حیرت انگیز بات کہی جا سکتی ہے کہ اس نے کبھی گرائمر اسکول میں داخلہ نہیں لیا، اور 11 سال کی عمر میں لیکسائیڈ ہائی اسکول میں داخلہ لیا۔ اس کی شاعری کا پہلا مجموعہ 'دی ہاؤس آف سلک' اس وقت شائع ہوا جب وہ ابھی 16 سال کی تھیں، جسے کیلیفورنیا کے شاعر جارج سٹرلنگ نے سپانسر کیا۔ وہ 1931ء میں واشنگٹن یونیورسٹی کی آنرز گریجویٹ تھیں۔ کالج کے بعد اس نے ایشیا کا سفر کیا۔
اس نے 1932ء میں شاعر اور ناول نگار جوزف آسلینڈر سے شادی کی اور نیویارک شہر چلی گئیں، جہاں ان کے شوہر کولمبیا میں پڑھاتے تھے تاہم جب آسلینڈر کو لائبریری آف کانگریس کی شاعری میں پہلا شاعر انعام یافتہ کنسلٹنٹ مقرر کیا گیا۔ وہ واشنگٹن ڈی سی چلے گئے، وہ کیتھیڈرل ہائٹس کے پڑوس میں مکان نمبر 3117 35ویں اسٹریٹ نارتھ ویسٹ، واشنگٹن ڈی سی میں رہتے تھے۔ اس کے بعد اس نے ان کے ساتھ ناول مائی انکل جان اور دی آئی لینڈرز میں تعاون کیا۔ انہوں نے اپنے آخری سال کورل گیبلز، فلوریڈا میں گزارے۔اس کا کام ہارپرز ، اور پوئٹری میگزین میں شائع ہوا۔ ان کے پیپرز یونیورسٹی آف میامی میں منعقد ہوتے ہیں۔
آس نے شاعری اور افسانہ نگاری دونوں میں اپنے فن کو آزمایا اس میں ریشم کا گھر (1927ء) برائٹ ایمبش (1934ء، شاعری کے لیے 1935ء کے پولٹزر پرائز کا فاتح) سات گناہ (1935ء) گھاس میں شان (1936ء) اور عہد نامہ محبت (1938ء) شامل ہے جبکہ افسانہ کے میدان میں میرے انکل جان (1945ء) جوزف آسلینڈر کے ساتھ اور جزیرے والے (1951ء) جوزف آسلینڈر کے ساتھ نظر آتے ہیں۔
حوالہ جات
زمرہ:بیسویں صدی کی امریکی مصنفات زمرہ:بیسویں صدی کے امریکی شعرا زمرہ:کورل گیبلز، فلوریڈا کے مصنفین زمرہ:یونیورسٹی آف واشنگٹن کے فضلا زمرہ:سیئٹل کے مصنفین زمرہ:امریکی شاعرات زمرہ:1960ء کی وفیات زمرہ:1911ء کی پیدائشیں
ینگی ام
ینگی ام ایران کا ایک رہائشی علاقہ جو Saidabad Rural District میں واقع ہے۔
تفصیلات
ینگی ام کی مجموعی آبادی 5,234 افراد پر مشتمل ہے۔
مانسہرہ
مانسہرہ کی وجہ تسمیہ ہمایوں کی ہندوستان واپسی کے بعد جلد ہی جلدی ولی عہد شہنشاہ ہند جلال الدین محبت اکبر کو تخت پر بٹھایا گیا اردنی اور بیرونی سازشوں کو ختم کرنے کے لیے ایک طویل مدت تک مغل اعظم اکبر بر سر پیکار رہا لیکن قندھار میں اپنے بھائی کی بغاوت کے خلاف اپنے سپہ سالار راجا مان سنگھ کو مہم پر روانہ کیا کو پنجاب وحید کے بعد اٹک کے مقام پر مغل شہنشاہ اکبر اور مان سنگھ کی ملاقات ہوئی۔اکبر کے حکم پر اٹک کے مقام پر قلعے کی تعمیر شروع کی گئی جس کا مفصل بیان آئینے اکبری میں موجود ہے راجا مان سنگھ ایک لمبے عرصے تک جیلم کے قلعہ روہتاس اور اٹک قلعہ میں قیام کیا ہزارہ کے مضافات سے بادشاہ کے لیے کشتیاں بنوانے کی غرض سے جنگلات کی کٹائی اور ایک میں شہر کو آباد کیا راجا بال سنگھ کے نام پر مانسہرہ آباد ہوا۔تزک جہانگیری میں بھی حسن ابدال واہ گارڈن اٹک قلعہ اور مانسہرہ شہر کے حوالے سے نور الدین جہانگیر شاید شاہین نے اپنی سوانح حیات میں اس کا ذکر کیا ہے
مانسہرہ دو لفظوں کا مخفف ہے مان راجا مان سہرا سے سے مراد سرکا تاج
آج کا مانسہرہ پاکستان کے صوبہ خیبر پختونخوا کا ایک شہر ہے۔ سبزہ زاروں، جھیلوں اور چراگاہوں کی یہ سرزمین ہزارہ سے علاحدہ ہو کر 1976ء میں وجود میں آئی۔ موجودہ ضلع پانچ تحصیلوں مانسہرہ، بالا کوٹ، بفہ پکھل، دربند، تحصیل تناول پھلڑہ، اوگی پر مشتمل ہے۔ ضلع کی سرحدیں کشمیر، شمالی علاقہ جات اور مالاکنڈ ڈویژن سے ملی ہوئی ہیں اور شاہراہِ ریشم بھی اس ضلع سے گزرتی ہے۔ تاریخی طور پر ضلع مانسہرہ سید احمد شہید کی جنگ بالاکوٹ کی و جہ سے مشہور ہے۔ زندگی کے ہر شعبے میں ہمہ گیر ترقی ہونے کے باوجود آج بھی لوگوں کا بڑا ذریعۂ معاش جنگلات ہیں جو لوگوں کی معاشی اور معاشرتی زندگی سنوارنے میں اہم کردار ادا کر ر ہے ہیں۔ یہاں کے لوگ اپنی اخلاقی اقدار کے بارے میں بڑے حساس ہیں۔ سیروسیاحت اِس علاقہ کی تیزی سے ترقی کرنے والی منافع بخش صنعت ہے۔یہاں پر بولی جانی والوں زبانوں میں گوجری‘ہندکو اور پشتو شامل ہیں۔ یہاں مختلف اقوام کے لوگ آباد ہیں جن میں تنولی ، سواتی ، گجر ، اعوان اور سید شامل ہیں۔
شماریات
ضلع کا کُل رقبہ4579 مربع کلومیٹر ہے۔ یہاں فی مربع کلو میٹر 296 افراد آباد ہیں جبکہ ضلع کی آبادی 1356000 تک ہے۔ دیہی آبادی کا بڑا ذریعہ معاش زراعت ہے۔ کُل قابِل کاشت رقبہ 80740 ہیکٹرز ہے۔ تصغیر|بائیں|250px|[[مکڑا چوٹی]]
سکندر اعظم اور اشوکا
تصغیر|صوبہ خیبر پختونخوا میں ضلع مانسہرہ کا محل وقوع سکندر اعظم نے پنجاب کے علاقوں کو فتح کرنے کے بعد، ضلع مانسہر ہ کے علاقے پر اپنا تسلط قائم کیا۔ 327 قبل از مسیح میں سکندر اعظم نے اس علاقے کا انتظام ابیسارس کے حوالے کر دیا، جو ریاست پونچھ کا راجا تھا۔ مانسہرہ عرصہ دراز تک ریاست ٹیکسلا کا بھی حصہ رہا ہے۔ اشوکا اپنی ولی عہدی میں اس علاقے کا گورنر مقرر تھا، جبکہ اپنے والد بندوسارہ کی وفات کے بعد وہ سلطنت کا وارث ٹھہرا اور مانسہرہ کے علاوہ گندھارا کا حکمران ہوا۔ آج بھی کچھ چٹانیں جس پر اس کے حکمنامے نقش ہیں، مانسہرہ شہر میں کوہ بریڑی کے دامن میں اس کے دور حکومت کی یادگار کے طور پر موجود ہیں جن سے یہ بھی واضح ہوتا ہے کہ یہ علاقہ کبھی مذہبی مرکز بھی رہا ہے۔ مانسہرہ کا نام مان سنگھ کے نام سے اخذ ہوا ہے، جو ایک زمانے میں اس علاقے کا حکمران تھا۔ مشہور ریاست امب، جو پشتون قبیلہ تنولی کے زیراثر تھی، بھی مانسہرہ کا حصہ ہے، جس کی ریاستی حیثیت 1969ء میں حکومت پاکستان نے ختم کر دی تھی۔ گذشتہ ریاست امب اور ہزارہ کے مضافات کی تاریخ کافی پرانی ہے۔ آریان جو سکندر اعظم کا نامزد کردہ تاریخ دان تھا، نے کہیں بھی ریاست امب کے مرکز کی نشان دہی نہیں کی ہے، البتہ تاریخ میں یہ ضرور درج ہے کہ دریائے سندھ یا جسے یہاں مقامی طور پر اباسین کے نام سے جانا جاتا ہے، کے دائیں کنارے پر آباد مرکز تھا، جسے سکندر اعظم نے وسائل کی ترسیل کے لیے مرکز کا درجہ دے رکھا تھا۔ یہی مرکز ریاست امب کا منبع کہلاتا ہے۔ 1854ء میں جنرل ایبٹ، جو برطانوی حکومت کے نامزد کردہ افسر تھے اور انھی کے نام پر ایبٹ آباد کا نام ہے، نے ریاست امب اور اس کے مرکز کی نشان دہی بونیر کے جنوبی علاقے میں کی ہے۔ ان کے مطابق رنجیت سنگھ کے وقت سے امب کا موجودہ گاؤں جو دریا سندھ یا اباسین کے دائیں کنارے پر واقع ہے کو ہی اس کا مرکز تھا۔ یہ مرکز مہابان کے علاقے سے تقریباً 8 کلومیٹر مشرق میں واقع علاقہ تھا، جہاں سے ریاست امب کے نوابوں نے اپنا نام منتخب کیا۔
ہندو شاہی اور کشمیر
دوسری صدی عیسوی میں ایک ہندہ راجا، راجا رسالو جو راجا سلباہان کا بیٹا تھا اور اس کا تعلق سیالکوٹ سے تھا نے اس علاقے پر قبضہ کیا۔ یہاں کی مقامی آبادی میں راجا رسالو اب بھی افسانوی داستانوں میں زندہ ملتا ہے۔ چینی سیاح ہیان تسانگ کے درج شدہ بیان کے مطابق کہ جب اس نے اس دور میں یہاں دورہ کیا تھا تو یہ علاقہ درلاباوردھانا، جو ریاست کشمیر کا حکمران تھا کے قبضے میں تھا۔ ترک راج اور ہندو راج پے در پے اس علاقے پر حملہ آور ہوتے رہے ہیں جبکہ حکمرانی بھی اسی طور منتقل ہوتی رہی ہے۔ ہندو شاہی میں راجا جے آپالا نے زیادہ شہرت پائی جسے محمود غزنوی نے اپنی پہلی ہندوستانی مہم کے دوران شکست دی۔ یہاں یہ بات قابل ذکر ہے کہ تاریخ میں کہیں بھی محمود غزنوی کے مانسہرہ میں قیام یا یہاں سے گذد کے ثبوت میسر نہیں ہیں۔ گیارھویں صدی میں ہندو شاہی کے خاتمے کے بعد کشمیریوں نے اس علاقے پر قبضہ کر لیا، جب وہاں کا حکمران کلشان تھا۔ 1112 سے 1120 تک راجا سوسالا نے یہاں حکمرانی کی۔ بارہویں صدی میں اصلات خان نے اس علاقے کو اپنی فوجی مہم میں فتح کیا، جبکہ اس کے جانشین غور محمد کے بعد ایک بار پھر یہ علاقہ کشمیریوں کے ذیر اثر آگیا۔
ترکوں کا راج
1399 میں، عظیم مسلمان جنگجو تیمور نے کابل سے واپسی پر اپنے ترک فوجیوں کو مانسہرہ میں تعینات کیا تا کہ اس اہم راستے کی حفاظت یقینی بنائی جا سکے جو کشمیر کو کابل سے ملاتا ہےؕ۔ تاہم، 1472 میں شہزادہ شہاب الدین نے کابل سے یہاں کا رخ کیا اور صحیح معنوں میں اپنی عملداری قائم کی۔ شہاب الدین جو وسط ایشیائی شہزادہ تھا اس نے پکھلی سرکار کے نام سے یہاں ایک ریاست کی بنیاد رکھی اور گلی باغ نامی قصبے کو اس ریاست کا مرکز بنا دیا۔ مغل دور میں یہی ترک جرنیل جو اس ریاست میں تعینات تھے، اس علاقے میں مغل عملداری کے پاسبان تھے۔ درحقیقت یہی علاقہ اور راستہ کشمیر کا سلطنت ہندوستان کا مرکز کے ساتھ رابطے کا ذریعہ تھا اور شہنشاہ اکبر نے اسی راستے کا استعمال کیا۔ شہنشاہ اکبر کی حکمرانی کے آخری حصے میں ترک سلطان حسین خان نے اس علاقے پر حملہ کیا اور مغل حکمرانوں کو دعوت جنگ دی۔ حملے کا جواز سلطان حسین خان نے اندرونی معاملات میں مرکز کی مداخلت کو قرار دیا۔ پہلے تو مغلوں نے سلطان کو ہندوستان سے جلاوطن کیا لیکن بعد ازاں اسے معافی اور علاقے کی عملداری عطا کر دی گئی۔ ترکوں کی نسلیں اب مانسہرہ، الائی، ایبٹ آباد، بٹگرام، ہری پور، اوگی، گدون اور تهاکوٹ میں آباد رہیں۔ تصغیر|بائیں|شہنشاہ اکبر اپنے لڑکپن کے زمانے میں: 1557
سکھوں کی آمد اور سواتیوں کی حکمرانی
پشتونوں اور ان کے حامیوں کے پے در پے حملوں کی وجہ سے بالآخر ترکوں کی عملداری ختم ہو گئی۔ 1703 میں ترکوں کو سید جلال بابا کی سپہ سالاری میں سواتیوں کے ایک بڑے حملے کا سامنا کرنا پڑا۔ سید جلال بابا ترکوں کے آخری سلطان محمود کرد کے داماد تھے۔ اپنے سسر کی غیر موجودگی کا فائدہ اٹھاتے ہوئے سید جلال بابا نے سواتیوں کی مدد سے ریاست پکھلی سرکار پر اپنا تسلط قاؕئم کیا۔ ترک شکست کے بعد تناول کے پہاڑی علاقوں اور ہزارہ کے دوسرے علاقوں میں پناہ لینے پر مجبور ہو گئے۔ ترکوں کے پاس چند علاقوں کی عملداری بہر حال موجود رہی، جہاں وہ اپنے آپ کو راجا کہلا کر حکمرانی کرتے رہے۔ احمد شاہ درانی کی حکومت جب پنجاب میں بھی قائم ہو گئی تو ضلع مانسہرہ کا علاقہ بھی اس میں شامل تھا۔ درانی نے یہی بہتر سمجھا کہ مقامی قبائلی سرداروں کی مدد سے اس علاقے پر حکمرانی کی جائے، اس ضمن میں سادات خان جن کا تعلق گڑھی حبیب اللہ سے تھا، کافی مشہور ہوئے۔ درانیوں کی حکمرانی اس علاقے پر اٹھارہویں صدی کے اوائل تک رہی۔ تنولی قبائل نے اپنی عملداری تناول علاقہ میں قائم کر رکھی تھی اور کافی مہم جوئیوں کے بعد بھی درانی علاقہ تناول پر قبضہ کرنے میں ناکام رہا۔ اس ضمن میں درانیوں کے متعلق حقائق میجر ویس نے 1872 میں اپنی تصانیف جو ہزارہ کی سرکاری رپورٹ پر مشتمل تھیں میں درج کی ہی٘ں۔ مختلف ادوار میں ہوئی تبدیلیاں اور نقشوں کی مدد سے مختلف حکمرانوں کی آمد اور حملوں کو واضع کیا گیا ہے۔ اسی تصنیف میں ریاست امب کو ملک تناول کے نام سے دکھایا گیا ہے۔ تنولی قبیلوں نے کبھی بھی درانیوں کی حکمرانی کو تسلیم نہ کیا اور ریاست امب کے نواب جو پائندہ خان کے والد تھے نے ہمیشہ درانی فوجوں سے ٹیکس وصول کیا جب وہ تناول کے علاقے سے گذرنے والے راستے استعمال کرتے۔ انھی کی سربراہی میں اہل تناول نے درانیوں کو شکست دی لیکن نواب کی موت ایک درانی شاہ جو سردار عظیم خان درانی کے نام سے جانے جاتے تھے کے ہاتھوں 1818 میں ہوئی۔ درانیوں کی حکمرانی ختم ہونے کے بعد سکھوں نے رنجیت سنگھ کی سربراہی میں اس علاقے پر اپنی عملداری قائم کی۔ مانسہرہ پر سکھوں کا قبضہ 1818 میں ہوا اور اس علاقے کو انتظامی طور پر پنجاب کے ساتھ منسلک کر دیا گیا۔ سید احمد شہید اور ان کے ساتھیوں کی مہمات کے سبب اس علاقے میں 1831 تک سکھوں اور پشتونوں میں جھڑپیں جاری رہیں اور بالاکوٹ کے مقام پر آخری معرکے میں سید احمد شہید اور شاہ اسماعیل شہید سمیت بڑی تعداد میں مجاہدین نے شہادت پائی اور یہ علاقہ مکمل طور پر سکھوں کے قبضے میں چلا گیا۔ رنجیت سنگھ کے بعد سکھوں کی حکومت اپنا توازن برقرار نہ رکھ سکی اور اسی اثناء میں انگریزوں نے پنجاب کی حکمرانی سنبھال لی، مانسہرہ بھی اسی طور برطانوی ریاست کا حصہ بن گیا۔
برطانوی راج
1849 میں حکومت برطانیہ نے مانسہرہ پر اپنا تسلط قائم کیا، لیکن مغربی پشتون قبائل کو زیر کرنے میں ناکام رہے۔ یہ قبائل وادی الائی، بٹگرام اور وادی نندھیار اور کالا ڈھاکہ میں آباد تھے۔ 1852 میں، تین سال کے جزوی امن کے بعد زمان شاہ جن کا تعلق کاغان سے تھا نے برطانوی تسلط کے خلاف مہم جوئی کا آغاز کیا، لیکن جیمز ایبٹ نے اپنی فوج کی مدد سے زمان شاہ کی اس مہم جوئی کو ناکام بنا دیا اور انھیں پکھلی کے میدانوں میں جلاوطن ہونے پر مجبور کر دیا۔ لیکن بعد ازیں انھیں معافی ملی اور ان کا علاقہ انھیں واپس کر دیا گیا۔ 1852 سے لے کر 1892 تک برطونوی حکمرانوں نے سرکش پشتون قبائل کے خلاف مہمات جاری رکھیں۔ برطانوی راج کے دوران ضلع ہزارہ کو تین انتظامی تحصیلوں میں تقسیم کیا جو مانسہرہ، ایبٹ آباد اور ہری پور پر مشتمل تھیں اور انھیں پنجاب سے منسلک رکھا۔ بعد ازیں 1901 میں جب شمال مغربی سرحدی صوبہ بنایا گیا تو ضلع ہزارہ کو اس میں شامل کیا گیا۔ برطانوی راج کے دوران پشتونوں نے کبھی بھی حکومتی عملداری کو تسلیم نہ کیا اور اپنی جدوجہد جاری رکھی جیسا کے برطانوی حکومت نے ریاست امب کی خود مختاری کو تسلیم کیا، جبکہ ذیلی ریاست پھلڑہ کی بھی نیم خود مختاری جو امب کے نواب پائندہ خان تنولی کی طرف سے اپنے بھائی ماداد خان تنولی کے زیر اثر تھی برقرار رکھی گئی۔ اس ضمن میں ایک معاہدہ جو ریاست امب اور برطانوی راج کے مابین طے پایا کافی شہرت رکھتا ہے۔ تحریک پاکستان کے دوران مقامی طور پر پشتون(سواتی'تنولی'ترین'جدون) اور دوسرے قبیلوں نے ایک ساتھ جدوجہد کی۔ ریاست امب کے نواب سر محمد فرید خان تنولی کے قائد اعظم اور نواب زادہ لیاقت علی خان کے ساتھ رابطہ برقرار رہا، جس کی مثال مختلف ادوار میں ہوئی خط کتابت سے دی جا سکتی ہے۔ 1947ء میں جب تقسیم ہند کا مرحلہ درپیش تھا تو تمام قبائل اور ریاست امب نے متفقہ طور پر پاکستان میں شامل ہونے کا فیصلہ کیا۔ 1969ء میں ریاست امب کی خود مختاری ختم کر کے اسے پاکستان کا حصہ بنا دیا گیا، جبکہ 1971ح میں شاہی ریاست امب کو مکمل طور پر ختم کر دیا گیا۔ بھٹو دور میں مانسہرہ کو ضلع کا درجہ دیا گیا جس میں مانسہرہ اور بٹگرام دو تحصیلیں تھیں۔ بعد میں بالاکوٹ کو بھی تحصیل کا درجہ دے دیا گیا۔ بٹگرام بعد ازیں ضلع کا درجہ پاگیا، جبکہ اب مانسہرہ میں تین تحصیلات، مانسہرہ، اوگی اور بالاکوٹ کی صورت میں موجود ہیں۔
جغرافیہ
مانسہرہ، شمال مغربی سرحدی صوبے کی مشرقی سرحد پر واقع ہے، جس کی پشاور سے فاصلہ تقریباً 217 کلومیٹر جبکہ اسلام آباد سے یہ 195 کلومیٹر ہے۔
متصل علاقے
ضلع مانسہرہ کی سرحدیں شمال میں ضلع دیامر اور کوہستان، جنوب میں ایبٹ آباد، مشرق ]میں [[آزاد کشمیر کا ضلع نیلم، مغرب میں ضلع تورغر اور ضلع سوات جبکہ شمال مغرب میں ضلع بٹگرام اور ضلع بونیر سے ملتی ہیں۔
مزید دیکھیے
شیوا مندر چٹی گٹی
حوالہ جات
زمرہ:خیبر پختونخوا کے آباد مقامات زمرہ:خیبر پختونخوا کے اضلاع زمرہ:خیبر پختونخوا کے شہر زمرہ:ضلع مانسہرہ زمرہ:ضلع مانسہرہ کے آباد مقامات زمرہ:کامنز زمرہ جس کا ربط ویکی ڈیٹا پر ہے زمرہ:ویکی ڈیٹا سے مطابقت رکھنے والی مختصر تفصیل
شاہ پور اباہا
شاہ پور اباہا پاکستان کا ایک آباد مقام جو ضلع ملتان میں واقع ہے۔ جو ملتان کی یونین کونسل بھی ہے
حوالہ جات
زمرہ:جغرافیہ پنجاب (پاکستان) کے نامکمل مضامین زمرہ:ضلع ملتان کے آباد مقامات
وفاقی علاقہ جات (ملائیشیا)
ملائیشیا میں وفاقی علاقہ جات تین علاقوں پر مشتمل ہیں: کوالالمپور، پتراجایا اور لابوان جن پر وفاقی حکومت ملائیشیا براہ راست حکومت کرتی ہے۔ کوالالمپور ملائیشیا کا قومی دار الحکومت ہے جبکہ پتراجایا انتظامی دارالحکومت ہے۔ لابوان مشرقی ملائیشیا میں ریاست صباح کے ساحل کے قریب واقع ایک وفاقی علاقہ ہے۔
مزید دیکھیے
زمرہ:ملائیشیا کے وفاقی علاقے زمرہ:کامنز زمرہ جس کا ربط ویکی ڈیٹا پر ہے
ونپرتی
ونپرتی بھارت کا ایک انسانی رہائشی علاقہ جو محبوب نگر میں واقع ہے۔
تفصیلات
ونپرتی کا رقبہ 27.34 مربع کیلومیٹر ہے اور اس کی مجموعی آبادی 60,949 افراد پر مشتمل ہے اور 402 میٹر سطح سمندر سے بلندی پر واقع ہے۔
حوالہ جات
زمرہ:ضلع ونپرتی کے شہر اور قصبے زمرہ:Short description is different from Wikidata
سانتا روسا محکمہ، گواتیمالا
سانتا روسا محکمہ، گواتیمالا گواتیمالا کا ایک گواتیمالا کے محکمہ جات جو گواتیمالا میں واقع ہے۔
تفصیلات
سانتا روسا محکمہ، گواتیمالا کا رقبہ 2,295 مربع کیلومیٹر ہے اور اس کی مجموعی آبادی 301,370 افراد پر مشتمل ہے۔
حوالہ جات
زمرہ:سانتا روسا محکمہ، گواتیمالا زمرہ:گواتیمالا کے محکمہ جات زمرہ:ویکی ڈیٹا سے مطابقت رکھنے والی مختصر تفصیل
سالوڈا کاؤنٹی، جنوبی کیرولائنا
سالوڈا کاؤنٹی، جنوبی کیرولائنا ریاستہائے متحدہ امریکا کا ایک کاؤنٹی جو جنوبی کیرولائنا میں واقع ہے۔
حوالہ جات
زمرہ:سالوڈا کاؤنٹی، جنوبی کیرولائنا زمرہ:1896ء میں آباد ہونے والے مقامات زمرہ:جنوبی کیرولائنا کاؤنٹیاں زمرہ:جنوبی کیرولائنا میں 1896ء کی تاسیسات زمرہ:ویکی ڈیٹا سے مطابقت رکھنے والی مختصر تفصیل زمرہ:Short description is different from Wikidata
گجراتی زبان
بھارت کی مغربی ریاست گجرات کی زبان کو گجراتی کہا جاتا ہے۔ گجراتی ہند آریائی زبان ہے۔ یہ ہند یوروپی زبانوں کے گروہ کا ایک حصہ ہے۔ جدید گجراتی زبان قدیم گجراتی زبان سے وجود میں آئی ہے جدید راجستھانی زبان سے اس کا کینڈا بہت ملتا جلتا ہے۔ پوری دُنیا کے تقریباً چھ کروڑ ساٹھ لاکھ افراد گجراتی زبان بولتے ہیں۔ یہ ہندوستان کی ریاستِ گجرات کی سرکاری زبان بھی ہے۔ ہندی زبان کی مانند دیوناگری رسم الخط میں اِرقام کی جاتی ہے۔ ہندی رسم الخط میں تمام حروف کے سر پر ایک افقی خط کھنچا ہوتا ہے، جو گجراتی حروف میں نہیں ہوتا۔
حوالہ جات
زمرہ:گجراتی زبان زمرہ:آسٹریلیا کی زبانیں زمرہ:برطانیہ کی زبانیں زمرہ:بھارت کی زبانیں زمرہ:بھارت کی سرکاری زبانیں زمرہ:پاکستان کی زبانیں زمرہ:پنجاب (پاکستان) کی زبانیں زمرہ:تنزانیہ کی زبانیں زمرہ:جنوبی افریقہ کی زبانیں زمرہ:راجستھان کی زبانیں زمرہ:ریاستہائے متحدہ کی زبانیں زمرہ:زبانیں زمرہ:سندھ کی زبانیں زمرہ:فاعلی مفعولی فعلی زبانیں زمرہ:کینیا کی زبانیں زمرہ:کینیڈا کی زبانیں زمرہ:گجرات (بھارت) کی زبانیں زمرہ:گجراتی ادب زمرہ:مدھیہ پردیش کی زبانیں زمرہ:مہاراشٹر کی زبانیں زمرہ:یوگنڈا کی زبانیں زمرہ:ہند۔آریائی زبانیں زمرہ:ایتھنولوگ کے علاوہ دیگر ذرائع کا حوالہ دیتے ہوئے آیزو زبان کے مضامین زمرہ:ایتھنولوگ 18 کا حوالہ دیتے ہوئے زبان کے مضامین زمرہ:Short description is different from Wikidata
المؤخر
المؤخر اللہ تعالیٰ کے صفاتی ناموں میں سے ایک نام ہے۔
حوالہ جات
زمرہ:اسماء الحسنی زمرہ:اللہ
جیرج چارپک
جیرج چارپک فرانس/پولینڈ کے نامور طبیعیات دان تھے انھوں نے سنہ 1992 میں نوبل انعام برائے طبیعیات جیتا جس کی وجہ زرات کوی موجودگی کو جانچنے کے لیے ایک آلے کو ایجاد کرنا تھا۔
حوالہ جات
زمرہ:1924ء کی پیدائشیں زمرہ:2010ء کی وفیات زمرہ:پولش نوبل انعام یافتہ زمرہ:ریاستہائے متحدہ کی قومی اکادمی برائے سائنس کے ارکان زمرہ:فرانسیسی اکادمی برائے علوم کے ارکان زمرہ:فرانسیسی نوبل انعام یافتہ زمرہ:فرانسیسی یہودی زمرہ:فرانسیسی طبیعیات دان زمرہ:نوبل انعام برائے طبیعیات وصول کنندہ زمرہ:یوکرائنی نوبل انعام یافتہ زمرہ:بیسویں صدی کے ماہرین طبیعیات زمرہ:سرن میں شریک شخصیات
پاکستان کے بڑے بند
یہ صفحہ پاکستان میں ڈیموں اور آبی ذخائر کی صوبہ وار فہرست دکھاتا ہے انٹرنیشنل کمیشن آن لارج ڈیمز کے مطابق پاکستان میں 73 ڈیم اور آبی ذخائر سے زائد ہیں۔ اونچائی میں۔ تربیلا ڈیم دنیا کا سب سے بڑا زمین سے بھرا ڈیم ہے اور ساختی حجم کے لحاظ سے دوسرا بڑا ڈیم ہے۔  میرانی ڈیم سیلاب سے بچاؤ کے لیے حجم کے لحاظ سے دنیا کا سب سے بڑا ڈیم ہے جس کا سیلابی ذخیرہ 588,690 کیوبک ہیکٹر ہے جبکہ سبکزئی ڈیم 23,638 کیوبک ہیکٹو میٹر کے سیلابی ذخیرہ کے ساتھ ساتویں نمبر پر ہے۔ 21 جنوری 2021 کو حکومت بلوچستان نے اعلان کیا کہ وہ بلوچستان میں 16 نئے چھوٹے ڈیم بنائے گی۔ اسی طرح پنجاب حکومت نے سلیمان پہاڑی سلسلوں کے ساتھ 13 نئے چھوٹے ڈیموں کے منصوبوں کا اعلان کیا۔ ایک اندازے کے مطابق پاکستان کو اپنی بڑھتی ہوئی مقامی اور علاقائی آبادی کے لیے پانی کی ضروریات کو پورا کرنے کے لیے کم از کم 750 چھوٹے ڈیم بنانے کی ضرورت ہے۔
چھوٹے ڈیم
ایک اندازے کے مطابق پاکستان کو اپنی بڑھتی ہوئی مقامی اور علاقائی آبادی کے لیے پانی کی ضروریات کو پورا کرنے کے لیے کم از کم 750 چھوٹے ڈیم بنانے کی ضرورت ہے۔
پنجاب
بسال ڈیم تقریباً 16 پر واقع ہے۔ اٹک ، پنجاب میں راولپنڈی کوہاٹ روڈ کے مٹھیال چوک سے کلومیٹر دور۔ بیسل ڈیم 2009 میں مکمل ہوا۔
ضلع چکوال
چکوال ضلع میں 13 چھوٹے ڈیم ہیں جن میں ذخیرہ کرنے کی گنجائش 26,411 ایکڑ فٹ ہے جو 11,089 ایکڑ رقبہ کو سیراب کرتے ہیں۔
حوالہ جات
زمرہ:پاکستان کے سیاحتی مقامات کی فہرستیں زمرہ:پاکستان کے بند زمرہ:پاکستان کی عمارات و ساخات کی فہرستیں
مائیکولا، لانی کاؤنٹی
مائیکولا، لانی کاؤنٹی استونیا کا ایک رہائشی علاقہ جو لانی کاؤنٹی میں واقع ہے۔
حوالہ جات
زمرہ:Short description is different from Wikidata
عبداللہ بن بحنیہ
حضرت عبد اللہ ؓبن بحنیہ صحابی رسول تھے۔
نام ونسب
عبد اللہ نام، ابو محمد کنیت، نسب نامہ یہ ہے،عبد اللہ بن مالک قشب بن نضلہ بن عبد اللہ بن رافع بن محضب بن مبشر بن صعب بن دھمان بن نضر بن زہران بن کعب بن حارث بن عبد اللہ بن نصر بن ازوازدی عبد اللہ کے والد مالک کسی بات پر ناراض ہوکر اپنا قبیلہ چھوڑ کر مکہ چلے آئے تھے اور مطلب بن عبد مناف کے حلیف بن کر یہیں بود وباش اختیار کرلی تھی اور مطلب کی پوتی بحنیہ سے شادی کرلی تھی،اسی کے بطن سے عبد اللہ پیدا ہوئے اورماں کی نسبت سے عبد اللہ بن بحنیہ مشہور ہوئے۔
اسلام
ابن سعد نے مسلمین قبل الفتح کے زمرہ میں لکھا ہے، قبولِ اسلام کے بعد کسی وقت مکہ سے ترکِ سکونت کرکے مدینہ سے تیس میل کی مسافت پر مقام بطن ریم میں متوطن ہو گئے۔
وفات
یہیں مروان بن حکم کے آخری زمانہ میں وفات پائی۔
فضائل وکمالات
عبد اللہ فضلائے صحابہ میں تھے،زہد وعبادت ان کا مشغلہ زندگی تھا ہمیشہ روزہ رکھتے تھے، کان ناسکا فاضلا یصوم الدھر
گنٹوپلی
گنٹوپلی بھارت کا ایک رہائشی علاقہ جو آندھرا پردیش میں واقع ہے۔
تفصیلات
گنٹوپلی کی مجموعی آبادی 11,187 افراد پر مشتمل ہے۔
حوالہ جات
زمرہ:جغرافیہ آندھرا پردیش کے نامکمل مضامین زمرہ:Short description is different from Wikidata
چترال
چترال ایک چھوٹا سا شہر یا علاقہ ہے جو ضلع چترال کے اندر واقع ہے۔ چترال پاکستان کے ‎ انتہائی شمالی کونے پر واقع ہے۔ یہ ضلع ترچ میر کے دامن میں واقع ہے جو سلسلہ کوہ ہندوکش کی بلند ترین چوٹی ہے جو اسے وسط ایشیا کے ممالک سے جدا کرتی ہے۔ رياست کے اس حصے کو بعد ميں ضلع کا درجہ ديا گيا۔ اور صوبہ خیبر پختونخوا کے مالاکنڈ ڈويژن سے منسلک کيا گيا۔ اپنے منفرد جغرافيائی محلِ وقوع کی وجہ سے اس ضلع کا رابطہ ملک کے ديگر علاقوں سے تقريباپانچ مہينے تک منقطع رہتا ہے۔ اپنی مخصوص پُر کشش ثقافت اور پُر اسرار ماضی کے حوالے سے ملفوف چترال کی جُداگانہ حيثّيت نے سياحت کے نقطۂ نظر سے بھی کافی اہميّيت اختيار کر لی۔ اپنی مخصوص جغرافيائی حيثيت کی وجہ سے چترال کی اہميّت ميں مزيد اضافہ ہوا۔ موجودہ دور ميں وسطی ايشيائی مسلم ممالک کی آزادی نے اس کی اہميت کو کافی اُجاگر کيا۔ رقبے کے لحاظ سے يہ صوبہ کا سب سے بڑا ضلع ہے۔
لوگ
چترال میں کئی نسلوں کے لوگ رہتے ہیں۔ ان میں کھو، کلاش، پالولہ، دمیڑی، ارندوئی، شیخانی، یدغا، گوجر اور وخی زیادہ قابل ذکر ہیں۔  کھو سب سے بڑی نسل ہے جو مختلف علاقوں سے آئے ہوئے چھوٹے چھوٹے گروہوں پر مشتمل ہے۔
تاریخ
چترال پاکستان کا قدیمی لوک و تاریخی ورثہ کا حامل ہے ،بادشاہ منیر بخاری کے مطابق چترال میں 17 زبانیں بولی جاتی ہیں اور اس کی کل آبادی چار لاکھ نفوس پر مشتمل ہے ،لیکن چترال سے تعلق رکھنے والے چترالی زبان کے ممتاز ادیب، شاعر، محقق اور صحافی رحمت عزیز چترالی نے چترال میں بولی جانے والی زبانوں کی تعداد چودہ لکھی ہے۔
کھیل
پولو‎ ‎یہا‎ں‎ ‎کا‎ ‎مقامی‎ ‎کھیل‎ ‎ہے‎ ‎یہاں کرکٹ‎ ‎اور ہاکی بھی کھیلا‎ ‎جا‎تا ‎ہے، کرکٹ، ہاکی ، تاش، فٹ بال اور والی بال بھی یہاں کے پسندیدہ کھیلوں میں شمار ہوتے ہیں۔
ناموارشخصیات
مولانا عبید اللہ چترالی شہید
حوالہ جات
نئی تاریخ چترال مصنف مرزا غلام مرتضیٰ
زمرہ:چترال زمرہ:افغانستان زمرہ:پاکستان کی وادیاں زمرہ:پاکستان کے پہاڑی مستقر جغرافیہ چترال زمرہ:خیبر پختونخوا کی یونین کونسلیں زمرہ:شاہراہ ریشم کے آباد مقامات زمرہ:ضلع چترال کی یونین کونسلیں زمرہ:ضلع چترال کے آباد مقامات ضلع چترال
ترتیل
ایک اسم مصدر جو کیفیت کو بیان کرتا ہے، حروف کی زبر زیر پیش کا لحاظ رکھتے ہوئے صاف طور پر آہستہ ادائیگی کا عمل۔ ترتیل ایک قرآنی اصطلاح، جس کا مطلب ہے، قرآن کو خوب ٹھہر ٹھہر کر پڑھنا۔ قرآن کو ترتیل سے پڑھنے کا حکم خود قرآن میں موجود ہے۔
حوالہ جات
زمرہ:اسلامی اصطلاحات زمرہ:اسلامی علوم زمرہ:تلاوت قرآن زمرہ:قرآن زمرہ:مقالے جن میں عربی زبان کا متن ہے
الظاہر
الظاہر اللہ تعالیٰ کے صفاتی ناموں میں سے ایک نام ہے۔
حوالہ جات
زمرہ:اسماء الحسنی زمرہ:اللہ
مونٹو بیلو
مونٹو بیلو ( فرانسیسی: Monto Bello) جمہوریہ کانگو کا ایک آباد مقام  جو بؤینزا محکمہ میں واقع ہے۔
حوالہ جات
زمرہ:جمہوریہ کانگو کے آباد مقامات زمرہ:ویکی ڈیٹا سے مطابقت رکھنے والی مختصر تفصیل
کریتو تیرا
کریتو تیرا قبرص  کا ایک گاؤں و کمیونل کونسل  جو ضلع پافوس میں واقع ہے۔
تفصیلات
کریتو تیرا کی مجموعی آبادی 86 افراد پر مشتمل ہے اور 476 میٹر سطح سمندر سے بلندی پر واقع ہے۔
حوالہ جات
زمرہ:ضلع پافوس کے آباد مقامات زمرہ:Short description is different from Wikidata
ہیکری پوائنٹ ٹاؤن شپ، ماکون کاؤنٹی، الینوائے
ہیکری پوائنٹ ٹاؤن شپ، ماکون کاؤنٹی، الینوائے ریاستہائے متحدہ امریکا کا ایک ٹاؤن شپ جو ماکون کاؤنٹی، الینوائے میں واقع ہے۔
حوالہ جات
زمرہ:الینوائے کے ٹاؤن شپ زمرہ:الینوائے میں 1859ء کی تاسیسات زمرہ:ماکون کاؤنٹی، الینوائے میں ٹاؤن شپ زمرہ:1859ء میں آباد ہونے والے مقامات زمرہ:Short description is different from Wikidata
سری اسکندر
تاریخ
شہر کا نام سلطان اسکندر شاہ کے نام پر ہے جو 1918 سے 1938 تک ریاست کے حکمران تھے۔
وضع کاری
سری اسکندر منحصر قصبوں کا ایک مجموعہ ہے، جو مندرجہ ذیل ہیں:
زمرہ:پیراک کے آباد مقامات
جرمن ٹاؤن، فلاڈیلفیا
جرمن ٹاؤن، فلاڈیلفیا ریاستہائے متحدہ امریکا کا ایک borough of Pennsylvania جو فلاڈیلفیا، پنسلوانیا میں واقع ہے۔
تفصیلات
جرمن ٹاؤن، فلاڈیلفیا کی مجموعی آبادی 75,935 افراد پر مشتمل ہے اور 73.15 میٹر سطح سمندر سے بلندی پر واقع ہے۔
حوالہ جات
زمرہ:1683ء میں آباد ہونے والے مقامات زمرہ:1854ء کی تحلیلات زمرہ:پنسلوانیا میں 1683ء کی تاسیسات زمرہ:پنسلوانیا میں 1854ء کی تحلیلات زمرہ:جرمن-امریکی تاریخ
پہلوان غلام حسین پٹھان
سندھ کے ملاکھڑہ کے پہلوان ہیں
ان چارٹڈ (ویڈیو گیم سیریز)
ان چارٹڈ (ویڈیو گیم سیریز)
ان چارٹڈ Uncharted کے معنی ناشناختہ، نامعلوم، بے نشان، مخفی اور گمنام کے ہیں، ان چارٹڈ سے مراد ایسی نامعلوم جگہ کے ہے، جِس کی نَقشے میں یا چارٹ میں نِشان دہی نہ کی گئی ہو۔ چارٹڈ گیم سیریز میں مرکزی کردار ناتھن ڈریک اور اس کے ساتھی دنیا کے مختف مقامات پر تاریخ کے اہم رازوں اور خزانوں کی تلاش کرتے ہیں۔
تعارف
ان چارٹڈ ایک ایکشن ایڈونچر اور تیسرے شخص کی نظر سے کھیلا جانے والی (تھرڈ پرسن شوٹر) پلیٹ فارم ویڈیو گیم سیریز ہے، جسے ناٹی ڈاگز نامی گیم کمپنی نے تیار کیا اور سونی کمپیوٹر اینٹرٹینمنٹ نے اسے جاری کیا ہے۔ یہ گیم سیریز، جدید دور میں خزانہ کی تلاش میں سرگرداں ناتھن (نیٹ) ڈریک، اس کے سرپرست وکٹر سلیوان، ایک صحافی ایلینا فشر اور ان متعدد دیگر ساتھیوں کے متعلق ہے جو ان کے ساتھ مل کر دنیا بھر کا سفر جرجے مختلف تاریخی رازوں سے پردہ اُٹھاتے ہیں۔
اس گیم سیریز میں اب تک شایع ہونے والے ویڈیو گیم میں ان چارٹڈ: (ڈریک کی قسمت)، ان چارٹڈ 2: (چوروں کے ساتھ) اور ان چارٹڈ 3: (ڈریک کا فریب) شامل ہیں۔
اس گیم سیریز میں ان چارٹڈ 2: (چوروں کے ساتھ) نے پلے اسٹیشن 3 پر سب سے زیادہ فروخت ہونے والے ویڈیوگیم کا اعزاز بھی حاصل کیا۔ اور آج وہ پلے اسٹیشن 3 کا تیسرا سب سے زیادہ فروخت ہونے والا گیم قراردیاگیا ہے۔ علاوہ ازیں ان چارٹڈ ٹو نے بہترین ویڈیو گیم کا برٹش اکیڈمی ایوارڈ بھی جیت چکا ہے۔
ان چارٹڈ گیم کی سیریز کے علاوہ دستی گیم سونی پلے اسٹیشن ویٹا پر ان چارٹڈ کے دو مزید گیم ان چارٹڈ: سنہری کھائی اور ان چارٹڈ: قسمت کے لیے جنگ بھی شایع ہوچکے ہیں۔
سال 2014ء میں ان چارٹڈ سیریز کا چوتھا گیم پلے اسٹیشن 4 پر جاری ہونی کی اطلاع ہے۔ جبکہ اس سیریز کی موافقت پر ایک فلم بنانے کا بھی اعلان کیا گیا ہے۔ اس سیریز کی اپریل 2012 تک دنیا بھر میں 1 کروڑ 70 لاکھ کاپیاں فروخت ہوچلی ہیں۔
پس منظر
ان چارٹڈ گیم سیریز میں مرکزی کردار ناتھن ڈریک اور اس کے ساتھی دنیا کے مختف مقامات پر تاریخ کے اہم رازوں اور خزانوں کی تلاش میں گھومتے ہیں۔
ان چارٹڈ: (ڈریک کی قسمت) گیم میں ناتھن ڈریک ایمیزون کے جنگلات اور جنوبی امریکا کے ساحل پر ایک نامعلوم جزیرے کا سفر کرتا ہے،
ان چارٹڈ 2: (چوروں کے ساتھ) گیم میں خزانے کی تلاش انہیں تبت کے برف پوش پہاڑوں، استنبول کے ایک میوزیم، بورنیو کے جنگلات اور نیپال کے گنجان آباد شہر تک لے جاتی ہے۔
ان چارٹڈ 3: (ڈریک کا فریب) گیم کے پس منظر میں کئی مقامات آتے ہیں اس گیم کی کہانی لندن کی سڑکوں سے شروع ہو کر کولمبیا، فرانس کے قلعے، شام کے محل اور یمن کے ایک شہر سے ہوتی ہوئی ربع الخالی کے وسیع و عریض صحرا پر اختتام پاتی ہے۔
گیم کا انداز
ان چارٹڈ سیریز گیم ایکشن اور ایڈونچر عناصر پر مشتمل ہیں جو سہہ البعادی (تھری ڈی) اور تیسرے شخص کی نظر سے کھیلا جانے والا (تھرڈ پرسن شوٹر) پلیٹ فارم گیم ہے۔ جس میں کھلاڑی مرکزی کردار ناتھن ڈریک کا کنٹرول سنبھالتا ہے۔ ناتھن ڈریک کا کردار گیم میں کئی افعال انجام دیتا ہے، مثلاً دوڑنا‘ اونچائی سے کودنا‘ دیواروں پر چڑھنا، چھجہ کو پکڑ کر لٹکنا اور سرکنا، رسی پر لٹکنا، سیڑھی یا رسی سے اوپر چڑھنا اترنا۔ ٹارزن کی طرح رسی سے ایک جگہ سے دوسری جگہ جھولتے ہوئے جانا۔ پانی میں تیرنا، لاتیں چلانا۔ گھونسے مارنا۔ گھٹنوں کے بل چلنا، دشمن سے بچنے کے لیے قریبی چیزوں کی آڑ میں چھپ جانا یا خاموشی اور عیاری سے چپ چاپ پیچھے سے وار کرناوغیرہ۔ ان افعال کے ذریعے ناتھن ڈرین بہت سے درپیش چیلنجوں کا سامنا کرتا ہے۔
ہتھیاروں کی ایک وسیع اقسام بھی اس گیم میں موجود ہے، کھلاڑی کے پاس بنیادی ہتھیار صرف ایک پستول ہے۔ اس طرح وہ رائفل یا شاٹ گن اور راکٹ لانچر کو بھی بطور ثانوی ہتھیار استعمال کر سکتا ہے۔ ساتھ ساتھ دستی بم کا استعمال بھی کیا جاسکتا ہے۔ یہ ثانوی ہتھیار اور ان کے کارتوس وہ اپنے دشمنوں کو مار کر ان سے حاصل کر سکتا ہے یا پھر ان کے مختلف ٹھکانوں پر ارد گرد بکھرے پاسکتا ہے۔
ناتھن ڈریک
تصغیر|ناتھن ڈریک (ان چارٹڈ گیم کا مرکزی ہیرو) ناتھن "نیٹ" ڈریک ان چارٹڈ گیم سیریز کا مرکزی کردار ہے۔ ڈریک ایک پیشہ ور کھوجی ہے جو خزانہ اور کمشدہ نوادرات تلاش کرنے کا کام کرتا ہے، مگر اس کا ماضی داغ دار ہے، وہ بدنام اور مشکوک افراد کے ساتھ غیر قانونی سامان کی تجارت کرتا رہا ہے۔ ڈریک ایک انتہائی ذہین کردار ہے، اس نے از خود تاریخ اور مختلف زبانوں کو سیکھا ہے اور وہ مبینہ طور پر خود کو سر فرانسس ڈریک (وہ پہلا انگریز جس نے دنیا کے گرد بحری سفر کیا) کی نسل سے سمجھتا ہے۔
گیم میں اس کی ملاقات ایک صحافی ایلینا فشر سے ہوتی ہے، ڈریک اسے پسند کرتا ہے اور سیریز کے تیسرے گیم میں ان کی شادی ہوجاتی ہے۔
پہلے دو گیم میں، ڈریک ایک قدیم اساطیری خزانہ کو کھوجنے کی کوشش کرتا ہے، ان چارٹڈ: (ڈریک کی قسمت) گیم میں وہ فرانسس ڈریک کی ڈائری کے ذریعے جنوبی امریکا کی دیومالائی کہانیوں میں موجود شہر ایل ڈوراڈو کو تلاش کرتا ہے۔ سونے سے مالامال اس گمشدہ شہر کو صدیوں تک یورپی لوگ کھوجتے رہے۔ ڈریک کو ایل ڈوراڈو جنوبی امریکا کے قریب بحر الکاہل میں ایک چھوٹے سے جزیرے پرملتا ہے۔ ڈریک اور اس کا ساتھی وکٹر سلیوان پر یہ انکشاف ہوتا ہے کہ ایل ڈوراڈو اصل میں ایک بڑا سونے کی مورتی ہے اور جو اسے چوری کرنے کی کوشش کرتا ہے وہ اس کے عتاب کا شکار ہوجاتا ہے۔ ڈریک اسے کھوجنے والے قزاقوں کو روکنے کی کوشش کرتا ہے جن کی قیادت گیبرئیل رومن اور آٹوق نیوارو کر رہے ہوتے ہیں، جو اس مورتی کی طاقت سے دیگر لوگوں کو زومبی بناکر انہیں ہتھیار کے طور پر استعمال کرنا چاہتے تھے۔
ان چارٹڈ 2: (چوروں کے ساتھ) میں، ڈریک ایک عجائب گھر سے ایک تیل کے چراغ چوری کرنے کا کام لیتا ہے۔ جو مارکو پولو کے گمشدہ بیڑے کو کھوجنے کی طرف ایک اشارہ ہو سکتا ہے۔ لیکن اس کام میں اس کا ساتھ دینے والا فرد اس سے غداری کرجاتا ہے۔ ڈریک جان لیتا ہے کہ یہ بیڑا شمبھالہ کے محل وقوع اور پراسرار چنتمانی پتھر کی دریافت سے جُڑا ہے۔ اور نیپال پر غاضبانہ طور پر قابض ایک جنگی مجرم زوران لازارویک اپنے مقصد کے لیے اس کی تلاش میں ہے۔ ڈریک نیپال کی ایک خانقاہ میں شمبھالہ کا دروازہ ڈھونڈ نکالتا ہے، جہاں اس کے پیچھے لازارویک پہنچ جاتا ہے تاکہ شجرِ حیات کا ایک حصہ استعمال کرسکے، لیکن ڈریک اور شمبھالہ کے محافظ مل کر اسے ہلاک کردیتے ہیں۔
اپنی تیسری مہم ان چارٹڈ 3: (ڈریک کا فریب) میں ڈریک پر انکشاف ہوتا ہے کہ ٹی ای لارنس (کرنل تھامس لارنس) نے اپنی کتاب میں سر فرانسس ڈریک کے ایک خفیہ سفر کا ذکر کیا ہے جو انہوں نے ملکہ ایلزبیتھ اول کے کہنے پر عرب کے صحرا ربع الخالی میں ایک گمشدہ شہر عبر یا وابر کو ڈھونڈنے کے لیے کیا تھا۔ ڈریک سر فرانسس ڈریک کی ایک انگوٹھی پر لکھے شیفر کوڈ کی مدد سے ایک خفیہ شہر کو کھوجنے کی کوشش کرتا ہے۔ ڈریک کی تلاش اسے عرب لے جاتی ہے، یہاں اس کی ملاقات بدو قبیلہ کے سرغنہ سلیم سے ہوتی ہے جو بتاتا ہے کہ وابر شہر ہزاروں برس قبل تباہ ہوا تھا۔ اور حضرت سلیمان علیہ السلام نے پیتل کے مرتبانوں میں سرکش جنّات کو قید کرکے اس شہر کے وسط میں دفن کیا تھا۔ لیکن ذریک کی دریافت کی مدد سے کچھ شرپسند عناصر پہلے ہی اس شہر میں ان مرتبانوں کی کھوج میں پہنچ جاتے ہیں،ڈریک ان کی کوششوں کو ناکام بنادیتا ہے اور یہ شہر صحرا کی ریت میں دفن ہوجاتا ہے۔